Μνηυόνιο  αναφορικά  με  τη  διαφώτιση  που  νίνεται 
στο  οδόφραγμα  του  Λήδρα  Πάλας 


Για  πολλούς  τώρα  μήνες,  διάφορες  ομάδες  πολιτών,  οργανωμένες  ή  μη, 
στέκουν  τα  Σαββατοκύριακα  στο  σημείο  ελέγχου  του  Λήδρα  Πάλας  και  διαφωτίζουν 
τους  τουρίστες  που  θέλουν  να  πάρουν  μια  γεύση  των  κατεχομένων,  αποτρέποντάς 
τους  να  περάσουν  στην  άλλη  μεριά  της  πράσινης  γραμμής. 

Στην  προσπάθεια  αυτή  παίρνουν  μέρος  διάφορες  αντικατοχικές  οργανώσεις, 
ενώ  ταυτόχρονα  μεγάλη  είναι  η  παρουσία  ανθρώπων  που  έχουν  αγνοούμενα 
πρόσωπα.  Κύριος  στόχος  της  προσπάθειας,  που  σε  μεγάλο  βαθμό  επιτυγχάνεται, 
είναι  να  μη  μεταβαίνουν  οι  τουρίστες  από  το  εξωτερικό  στα  κατεχόμενα,  ώστε  να 
στερείται  το  καθεστώς  του  κ.  0βηί<ΐ35  σημαντικών  εσόδων. 

Συνθετικά  στοιχεία  της  διαφώτισης  είναι,  το  πάντα  άλυτο  πρόβλημα  των 
Ελληνοκυπρίων  αγνοουμένων,  η  στέρηση  του  δικαιώματος  των  προσφύγων  να 
μεταβούν  στα  σπίτια  και  τις  κατεχόμενες  πόλεις  και  τα  χωριά  τους,  η  προσπάθεια 
σκιαγράφησης  των  ανελεύθερων  συνθηκών  που  επικρατούν  στα  κατεχόμενα  καθώς 
επίσης  και  της  “βαρβαρότητας”  των  ανθρώπων  που  ζουν  από  κει,  με  συχνή  την 
περιγραφή  του  κ.  ΟοηΚΙαε,  ως  αρχιδολοφόνου. 

Οι  εκδηλώσεις  αυτές  δεν  έχουν  τύχει  της  ενθάρρυνσης  του  επίσημου 
Κράτους  αλλά  έχουν  ωστόσο  την  ανοχή  του,  ενώ  τυγχάνουν  της  επιδοκιμασίας 
κάποιων  κομματικών  καταστάσεων  και  βεβαίως  της  Αρχιεπισκοπής,  η  οποία 
συντηρά  την  όλη  υπόθεση,  είτε  προβάλλοντάς  την  τακτικά  μέσω  του  τηλεοπτικού 
της  καναλιού,  είτε  άλλως  πως. 

Ο  ΝΕΟΚΥΠΡΙΑΚΟΣ  ΣΥΝΔΕΣΜΟΣ  εκτιμάΡ^τα  ελατήρια  αυτής  της 
προσπάθειας,  όπως  και  σε  άλλες  αντικρύσεις  της  Ελληνοκυπριακής  πλευράς,  έχουν 
τις  ρίζες  τους  στο  για  24  σχεδόν  χρόνια  συνεχιζόμενο  πρόβλημα  της  κατοχής  και  τη 
μη  ύπαρξης  προοπτικής  επίλυσης  του  Κυπριακού.  Ακόμα  κατανοεί  τον  άσβεστο 
πόθο  των  συγγενών  των  αγνοουμένων,  να  διακριβώσουν  την  τύχη  των  αγαπημένων 
τους  προσώπων. 

Ωστόσο,  είναι  η  άποψη  του  ΝΕΟΚΥΠΡΙΑΚΟΥ  ΣΥΝΔΕΣΜΟΥ  ότι  μ'αυτό  τον 
τρόπο,  όχι  μόνο  δεν  εξυπηρετούνται  τα  συμφέροντα  της  Ελληνοκυπριακής 
κοινότητας  και  κατ'επέκταση  ολόκληρου  του  Κυπριακού  λαού,  όχι  μόνο  δεν 
επισπεύδεται  η  λύση  του  Κυπριακού  και  η  διακρίβωση  της  τύχης  των  αγνοουμένων 
αλλά  αντίθετα  πλήττεται  η  επικοινωνία  ανάμεσα  στις  δυο  κοινότητες,  δημιουργείται 
πικρία,  καλλιεργείται  η  μισαλλοδοξία  και  εξυπηρετούνται  οι  σκοποί  του  κ.  ΟβηΚΐ3^. 

Η  κατάσταση  στα  κατεχόμενα,  καθ'ομολογίαν  των  ιδίων  των 
Τουρκοκυπρίων,  καθόλου  δεν  είναι  καλή.  Πράγματι,  κάτω  από  ένα  κατ'επίφαση 
δημοκρατικό  καθεστώς,  βαρειά  είναι  η  μπότα  της  Τουρκίας,  η  οποία  αποφασίζει  για 
όλα  τα  ουσιαστικά  θέματα  των  κατεχομένων.  Ο  στρατός  βρίσκεται  παντού,  ενώ 
εμφανής  είναι  και  η  παρουσία  των  εποίκων  που  ξεχωρίζουν  από  τις  διαφορετικές 
τους  συνήθειες  και  μερικές  φορές  και  την  ενδυμασία.  Ακόμα  εμφανής  είναι  η 
διαφορά  στο  βαθμό  οικονομικής  ανάπτυξης  ανάμεσα  στα  δυο  μέρη  της  Κύπρου 

καθώς  επίσης  και  οι  σχετικά  δύσκολες  συνθήκες  διαβίωσης  των  Τουρκοκυπρίων, 
όλα  απότοκα  των  διαφορετικών  συνθηκών  διαβίωσης  στα  δυο  μέρη  που  χωρίστηκε 
η  χώρα  μας.  Όλα  αυτά,  στο  βαθμό  που  θα  ήταν  χρήσιμο  να  τα  ξέρουν,  δεν 
αφήνουμε  τους  τουρίστες  να  τα  διαπιστώσουν  ιδίοις  όμμασιν,  αφού  τους  πείθουμε 
να  μην  περάσουν  από  την  άλλη  μεριά. 

Αλλά  πόσο  πράγματι  στερούμε,  τον  απ'όλους  τους  Ελληνοκυπρίους  και 
αρκετούς  Τουρκοκυπρίους,  αντιπαθητικό  κ.  ΟθπΚΙθ^  πόρων  και  πόσο  το 
δυσκολεύουμε  να  διοικεί  την  Τουρκοκυπριακή  κοινότητα  και  να  καταφέρνει  να 
επιβιώνει  το  καθεστώς  του;  Είναι  γνωστόν  ότι  η  λεγάμενη  Τ.Δ.Β.Κ.  δεν  είναι 
οικονομικά  βιώσιμη  και  ουσιαστικά  συντηρείται  από  την  Τουρκία.  Είναι  μόλις 
πρόσφατα  που  ο  κ.  ϋοηΚίαρ  κατάφερε  να  εξασφαλίσει  από  μέρους  της  Τουρκίας 
οικονομική  βοήθεια  ύψους  $260  εκατομ.  και  αν  οι  ενέργειες  του  Λήδρα  Πάλας 
κατάφεραν  να  τον  στερήσουν  άλλο  μισό  εκατομμύριο,  δε  θα  δυσκολευτεί  ασφαλώς  η 
Τουρκία  τα  $260  εκατομ.  να  τα  κάμει  $260,  5  εκατομ.,  αφού  για  την  ώρα  στόχος  της 
είναι  να  εμφανίζει  τα  κατεχόμενα  σαν  αυθύπαρκτη  πολιτική  οντότητα. 

Και  όταν  καμμιά  ουσιαστική  ζημιά  δε  γίνεται  στον  κ.  Οβηίάθε,  εκείνοι  που 
πλήπονται  από  τη  μη  μετάβαση  των  τουριστών  στα  κατεχόμενα,  είναι  κάποιοι 
Τουρκοκύπριοι  που  έχουν  περίπτερα,  καταστήματα  που  πουλούν  σουβενίρ  ή 
εστιατόρια.  Και  κάποια  στιγμή  που  δε  θα  τα  βγάζουν  πέρα,  θα  ακολουθήσουν  τα 
βήματα  των  άλλων  40.000  που  έχουν  από  το  “74  μεταναστεύσει,  καταλήγοντας 
κάπου  στην  Αυστραλία,  τον  Καναδά  ή  την  Αγγλία.  Θέλουμε  οι  Ελληνοκύπριοι  κάτι 
τέτοιο;  Θέλουμε  κάποια  στιγμή  να  μην  υπάρχουν  Τουρκοκύπριοι  αλλά  μόνο  έποικοι, 
που  καμμιά  δεν  έχουν  σχέση  με  μας  και  που  κανένα  πρόβλημα  δεν  έχουν  να 
λύσουν,  αφού  το  δικό  τους  πρόβλημα  το  έχουν  ήδη  λύσει,  εξασφαλίζοντας  στέγη  και 
εργασία  με  δική  τους  κατά  το  μάλλον  ή  ήττον  επιλογή;  Είναι  η  άποψή  μας  ότι,  όταν 
θάχουν  αδειάσει  τα  κατεχόμενα  από  τους  Τουρκοκυπρίους  και  θα  κατοικούνται  μόνο 
από  εποίκους,  δεν  θα  υπάρχει  τρόπος  αναίρεσης  της  εισβολής  και  της  διχοτόμησης. 
Το  Κυπριακό  θα  τόχει  λύσει  ο  χρόνος  και  αν  θα  υπάρχει  θέμα  επικοινωνίας  θα  είναι 
με  ένα  καθαρά  ξένο  λαό  και  όχι  συμπατριώτες. 

Αλλά  ας  δούμε  πόσο  συνεισφέρει  αυτού  του  είδους  η  διαφώτιση  ώστε  να 
υποβοηθηθεί  η  επίλυση  του  Κυπριακού.  Κατ'αρχή  οι  τουρίστες  που  μας  έρχονται, 
στη  συντριπτική  τους  πλειοψηφία  δεν  ανήκουν  στην  κατηγορία  αυτών  που 
επηρεάζουν  τα  κέντρα  αποφάσεων,  οι  οποίοι  ασφαλώς  δεν  αναμένουν  να 
ενημερωθούν  στη  μέση  του  δρόμου,  όταν  κάμνουν  τουρισμό.  Οι  τουρίστες  που  μας 
έρχονται,  ιδιαίτερα  τα  τελευταία  χρόνια,  ανήκουν  σε  χαμηλές  ή  μεσαίες  βασικά 
εισοδηματικές  τάξεις  που  κατά  πάσαν  πιθανότητα  καμμιά  δεν  έχουν  σχέση  με  τα 
κέντρα  αποφάσεων.  Επιδιώκουν  απλώς  κάποιο  φτηνό  τουριστικό  πακέτο  και 
σκοπό  έχουν  να  χαρούν  τον  ήλιο  και  τις  παραλίες  μας,  απολαμβάνοντας  αμέριμνα 
το  ποτό  και  το  φαγητό  τους  και  περιδιαβάζοντας  τα  βουνά  και  τις  θάλασσές  μας,  για 
να  πάρουν  μια  ιδέα  για  τη  φύση  της  Κύπρου  και  τον  τρόπο  ζωής  των  Κυπρίων. 
Ακόμα  έχουν  την  περιέργεια  να  δουν  “τι  υπάρχει  από  την  άλλη  πλευρά,  αυτών  των 
για  πολλά  χρόνια  τσακωμένων  και  αλληλουποβλεπομένων  Κυπρίων”.  Ακριβώς 
όπως  και  στην  περίπτωση  των  Κυπρίων  τουριστών  που  ταξιδεύουν  στο  εξωτερικό, 
ούτε  οι  εδώ  τουρίστες  θα  ήθελαν  να  εμπλακούν  σε  άλυτα  ντόπια  προβλήματα  και 
διαμάχες  αλλά  ξέγνοιαστα  και  μακρυά  από  σκοτούρες  και  προβλήματα,  να 
περάσουν  την  εδώ  διαμονή  τους. 

Επομένως,  η  διαφώτιση  στο  οδόφραγμα  του  Λήδρα  Πάλας,  ανεξάρτητα  από 
το  ότι  την  ανάγκη  φιλοτιμίαν  ποιούμενοι  δεν  μεταβαίνουν  τελικά  οι  τουρίστες  στα 
κατεχόμενα,  όχι  μόνο  δεν  πετυχαίνει  να  ενημερώσει  κατά  τρόπο  που  επιστρέφοντας 
στη  χώρα  τους,  να  μετατρέψουν  τη  διαφώτιση  σε  κάτι  θετικό  για  μας  αλλά  αντίθετα 
φεύγουν  με  μια  γεύση  απογοήτευσης,  “γιατί  δεν  τους  άφησαν  να  δουν  την  άλλη 
πλευρά”.  Κι  αυτοί  που  δεν  τους  άφησαν  είναι  οι  Ελληνοκύπριοι... 

Το  πρόβλημα  των  αγνοουμένων,  αποτελεί  την  κατ'εξοχήν  τραγική  πλευρά 
του  Κυπριακού  προβλήματος  και  η  παρουσία  των  μανάδων  ή  των  συζύγων  στο 
οδόφραγμα  του  Λήδρα  Πάλας  δεν  μπορεί  παρά  να  συγκινήσει.  Όμως  πόσο  θα 
διαρκέσει  αυτή  η  συγκίνηση;  Πόσο  απασχολούν  τη  διεθνή  κοινή  γνώμη  οι 
ντεσαπαρεσίδος  της  Νότιας  Αμερικής  ή  οι  μητέρες  του  Σαββάτου  και  οι  αγνοούμενοι 
της  Τουρκίας,  της  Βοσνίας,  του  Βιετνάμ  και  τόσων  άλλων;  Το  πρόβλημα  των 
αγνοουμένων  -  που  υπάρχει  και  από  τις  δυο  πλευρές  χωρίς  να  συνειδητοποιείται 
από  Ελληνοκυπριακής  πλευράς  -  δεν  μπορεί  να  λυθεί  ή  να  προωθηθεί  από  τους 
τουρίστες.  Θα  λυθεί  όταν  θα  επιδειχθεί  η  βούληση  από  τα  εμπλεκόμενα  μέρη  και 
όταν  τα  τελευταία  -  μαζί  και  η  δική  μας  πλευρά  -  θα  είναι  έτοιμα  να  επωμισθούν  το 
σχετικό  πολιτικό  κόστος.  Το  ίδιο  εύκολα  θα  ξεθωριάσουν  και  θα  ξεχαστούν  οι 
εντυπώσεις  από  το  πρόβλημα  της  προσφυγιάς... 

Οσο  για  τη  σκιαγράφηση  της  "βαρβαρότητας”  που  επικρατεί  στην  άλλη 
πλευρά,  γίνεται  κατ'αρχήν  η  παρατήρηση  ότι,  δεν  μπορούμε  να  ταυτίζουμε 
ολόκληρο  τον  Τουρκοκυπριακό  πληθυσμό  με  κάποιους  Τουρκοκύπριους  εξτρεμιστές 
ή  τους  γκρίζους  λύκους,  όπως  δεν  μπορούμε  να  ταυτίζουμε  ολόκληρο  τον 
Ελληνοκυπριακό  πληθυσμό  με  κάποιους  εξτρεμιστές  και  τα  εγκληματικά  στοιχεία  της 
Τόχνης  και  της  Μαράθας.  Εν  πάση  περιπτώσει,  όσο  κι  αν  κάποιων  στα  κατεχόμενα 
θα  μπορούσε  η  συμπεριφορά  να  χαρακτηριστεί  ως  εγκληματική,  αναπόφευκτα 
στους  ξένους  θα  δημιουργείται  η  απορία  “πως  είναι  δυνατόν  οι  Ελληνοκύπριοι  να 
θέλουν  να  ξανασμίξουν  με  κάποιους,  των  οποίων  θεωρούν  τη  συμπεριφορά 
βάρβαρη  και  εγκληματική;  Αντίθετα  θα  τείνουν  να  δεχτούν  τη  θεωρία  του  κ.  ΟβηΚΙαε 
περί  του  αβίωτου  των  δυο  κοινοτήτων...  4 

Όσο  για  το  χαρακτηρισμό  του  κ.  ΟθηΚίαε  ως  αρχιδολοφόνου,  παρατηρούμε 
ότι  είναι  τέτοιος  ο  βίος  και  η  πολιτεία  του  κ.  ϋβηίάθε,  που  δύσκολα  θα  βρισκόταν 
Ελληνοκύπριος  να  πει  μια  καλή  λέξη  γι'αυτόν.  Ωστόσο  -  με  την  επιφύλαξη  του 
ρόλου  που  διαδραματίζει  η  Τουρκία  -  ο  κ.  ΟοηΚΙαε  είναι  ο  εκλελεγμένος  ηγέτης  των 
Τουρκοκυπρίων  και  για  αρκετούς  απ  αυτούς  αντιπροσωπεύσει  ότι  αντιπροσώπευε 
στο  παρελθόν  για  τους  Ελληνοκύπριους  ο  Μακάριος.  Είναι  ο  ηγέτης  της 
Τουρκοκυπριακής  κοινότητας,  τον  οποίο  αναγνωρίζουν  τα  Ηνωμένα  Έθνη  και  με 
τον  οποίο  μιλούν  οι  διάφοροι  ξένοι  αξιωματούχοι  και  ο  εκάστοτε  Γενικός  Γραμματέας 
των  Ηνωμένων  Εθνών,  πολύ  πρόσφατα  και  ο  κ.  Ανάν.  Ακόμα  είναι  ο  άνθρωπος  με 
τον  οποίο  συνομίλησαν  όλοι  οι  Πρόεδροι  της  Κυπριακής  Δημοκρατίας  και  με  τον 
οποίο  σε  ένα  περίπου  μήνα  θα  κληθεί  να  συναντηθεί  και  να  συνομιλήσει  και  ο 
Πρόεδρος  Κληρίδης.  Τι  θέλουμε  να  σκεφτούν  οι  ξένοι  ότι  ο  Πρόεδρος  της 
Δημοκρατίας  θα  αρχίσει  σύντομα  επίσημες  συνομιλίες  με  τον  αρχιδολοφόνο  της 
Κύπρου; 

Συμπερασματικά,  οι  εκδηλώσεις  στο  οδόφραγμα,  έρχονται  σε  σύγκρουση  με 
τις  προσπάθειες  της  Πολιτείας  για  επικοινωνία  ανάμεσα  στις  δυο  κοινότητες  και  την 
επανένωση  της  Πατρίδας  μας  καθώς  και  με  την  ευρύτερη  πολιτική  του  Κράτους,  η 
οποία  κινείται  στα  πλαίσια  της  συνδιαλλαγής  και  της  συνεννόησης.  Πέρα  από  το  ότι 
κατά  τρόπο  ανεπίτρεπτον  εκμεταλλεύονται  τον  πόνον  και  τα  αισθήματα  των 
συγγενών  των  αγνοουμένων,  αυτοί  που  ξεκίνησαν  και  συντηρούν  τις  εκδηλώσεις  στο 
Λήδρα  Πάλας  χρησιμοποιούν  κατά  κόρον  το  ηρωϊκό/συγκινησιακό  στοιχείο, 
δημιουργώντας  ζημιά  στις  ήδη  διαταραγμένες  σχέσεις  των  δυο  κοινοτήτων, 
ενισχύοντας  την  καχυποψία,  τη  μισαλλοδοξία  και  τον  εθνικισμό,  παίζοντας 
ταυτόχρονα  το  παιγνίδι  του  κ.  ϋθηΐάθδ  περί  του  αβίωτου  των  δυο  κοινοτήτων  και  της 
ανάγκης  της  ύπαρξης  δυο  χωριστών  κρατών  ή  της  διχοτόμησης. 

Είναι  η  γνώμη  μας  ότι  η  Κύπρος  δε  χρειάζεται  αυτή  τη  στιγμή  ούτε 
μεγαλόσχημες  κουβέντες,  ούτε  αφορισμούς,  ούτε  κηρύγματα  από  καθέδρας,  ούτε 
μετασχηματισμό  του  ανθρώπινου  πόνου  σε  ηρωικές  φαιδρότητες.  Εκείνο  που 
χρειάζεται  είναι  σωστούς  προσανατολισμούς,  φρόνηση,  διορατικότητα,  πραγματισμό 
και  προπάντων  βούληση  για  λύση  του  Κυπριακού. 

Οι  εκδηλώσεις  που  συνεχίζουν  για  αρκετούς  μήνες,  ενώ  κανένα  όφελος  δεν 
προσπορίζουν  στις  προσπάθειες  για  λύση  του  Κυπριακού,  ζημιώνουν  τις 
διακοινοτικές  σχέσεις  ενώ  ταυτόχρονα  προσφέρουν  στον  κ.  ΟβηΚίβε  τα  ερείσματα 
για  να  κάμει  ακόμα  πιο  δύσκολη  την  επικοινωνία  ανάμεσα  στις  δυο  κοινότητες. 

Είναι  η  άποψή  μας  ότι  η  Κυβέρνηση  αλλά  και  τα  κόμματα,  δεν  μπορούν  για 
τις  οποιεσδήποτε  σκοπιμότητες  να  ανέχονται  να  καταστρατηγούνται  βασικές  αρχές 
της  δικής  τους  πολιτικής,  όπως  εκείνες  της  καλλιέργειας  εμπιστοσύνης,  της 
συνδιαλλαγής  και  της  λύσης  μέσω  συνομιλιών.  Οι  επικείμενες  προεδρικές  εκλογές 
δε  θα  πρέπει  να  αποτελέσουν  λόγο  αποδοχής  και  ανοχής  βλαπτικών  ενεργειών. 
Ούτε  είναι  νοητό  να  επιτρέπεται  σε  άτομα  ή  σε  ομάδες  πολιτών  να  υποκαθιστούν 
την  επίσημη  Κυβέρνηση  στη  χάραξη  πολιτικής.  Οι  πολίτες  έχουν  κάθε  δικαίωμα  να 
εκφράζουν  απόψεις.  Όμως  η  προδιαγραφή  και  η  εφαρμογή  της  επίσημης  πολιτικής 
δεν  μπορεί  παρά  να  αποτελεί  αποκλειστική  ευθύνη  του  Κράτους. 

Ανάμεσα  στην  υπόθαλψη  της  δημαγωγίας,  της  καπηλείας  και  της  ευθύνης,  η 
Κυβέρνηση  και  τα  κόμματα  δεν  μπορούν  παρά  να  επιλέξουν  την  ευθύνη.  Αυτό 
επιβάλλουν  η  σοβαρότητα,  η  συνέπεια  και  η  ωριμότητα.  Ως  εκ  τούτου,  οι 
εκδηλώσεις  του  Λήδρα  Πάλας,  οι  οποίες  και  αχρείαστες  είναι  και  βλαβερές,  θα 
πρέπει  να  βρεθεί  τρόπος  να  σταματήσουν. 


